DGI Nordjylland afholder håndboldskole i vinterferien i Gigantium. I år kommer der 194 børn fra 20 forskellige nordjyske håndboldklubber. Programmet byder på alt fra teknisk træning i afleveringer til leg, skattejagt og en tur i den helt nye svømmehal. - Vi har lavet et program, hvor der bliver rig mulighed for håndboldudfordringer, men hvor det sociale samtidig er i centrum, siger Simon Aagaard fra DGI Nordjylland. Blandt de 22 trænere er Julie Aagaard, der skiftede Aalborg DH ud med Viborg HK. Håndboldskolen bliver afholdt i Gigantium fra mandag til onsdag i uge 8.
Vinterferie er lig med håndbold for 194 børn, der skal i håndboldskole i Gigantium.